અને એને માટે અમારે બહુ રાહ પણ ન જોવી પડી! અંકલ સેમ તરફથી પંચોતેર હજાર સ્વયંસેવકો માગવામાં આવ્યા! કોલોરાડોમાં રેજિમેન્ટની સ્થાપના થઈ અને અમારામાંથી ઘણાએ પોતાનાં નામ એમાં નોંધાવી દીધાં. થોડા સમયમાં તો અમે કૅમ્પમાં પણ પહોંચી ગયા, અમને એક ગભરુ જવાનમાંથી ખડતલ સૈનિક બનાવવા માટેની તાલીમ પણ કેમ્પમાં શરૂ થઈ ગઈ. બંદુક તો અમે બધા જ ચલાવી જાણતા હતા, પણ એ સિવાય કોઈની પાસે સૈનિક તરીકેનો અનુભવ ન હતો.